રાજનની વર્તમાન મુદત ૪ સપ્ટેમ્બરે પૂરી થશે. શનિવારે તેમણે પોતાના આ નિર્ણયની જાહેરાત કરી હતી. ફોરેક્સ માર્કેટમાં રૂપિયો ગત સપ્તાહના બંધ ૬૭.૦૮ સામે સોમવારે ૬૭.૭૫ના નીચા મથાળે ખૂલ્યો હતો, બાદમાં ઘટીને ૬૭.૭૦ની એક મહિનાની નીચી સપાટીને સ્પર્શ્યો હતો. જોકે બાદમાં ઇક્વિટી બજારમાં રિકવરી તથા દેશમાં FDIના નિયમોને ઉદાર બનાવવાની સરકારની જાહેરાત સાથે રૂપિયો પણ સુધર્યો હતો અને અંતે ૨૩ પૈસા અથવા ૦.૩૪ ટકા ઘટીને ૬૭.૩૧ બંધ રહ્યો હતો. શુક્રવારે રૂપિયો ૧૩ પૈસા વધીને બંધ રહ્યો હતો. RBIએ ડોલર માટે ૬૭.૪૦૮૭ અને યુરો માટે ૭૬.૫૩૫૮નો રેફરન્સ રેટ નક્કી કર્યો છે. ડોલર ઇન્ડેક્સ છ કરન્સીની બાસ્કેટ સામે ૦.૪૮ ટકાની નરમાઈમાં હતો.